**Pentesilea e Aquiles**

Pentesilea era a raíña das Amazonas, unha muller forte e audaz. Acudiu en axuda de Troia na guerra contra os gregos.

Aquiles era un dos  heroes gregos da guerra de Troia que se namorou de Pentesilea ao se enfrentar a ela en batalla. Era un guerreiro valoroso que asemade admiraba as mulleres.

As Amazonas eran un grupo de mulleres guerreiras. Para elas os homes apenas valían para as servir. Cando nacía un varón, matábano.

Era costume que as mulleres cortasen un seo para facilitaren un mellor uso do arco e da lanza. Deste costume provén o nome "Amazonas", que en grego antigo  significaba "sen seo”.

Era un pobo moi guerreiro, a súa deusa principal era Artemisa. As Amazonas axudaron os troianos na guerra de Troia.

Após Aquiles matar a Héctor, fillo de Priamo, rei de Troia, a sorte da cidade mudou para um inminente perigo. Pentesilea, raíña das Amazonas, acode en axuda da cidade co seu exército de mulleres guerreiras.

Despois dunha violenta loita entre as amazonas e os guerreiros gregos, Aquiles e Pentesilea encóntranse frente a frente no campo de batalla. Aquiles sae vitorioso, mais fica apaixonado da raíña, mesmo no momento en que ela cae no chan ferida polo heroe grego.

O frustrado romance entre Aquiles e Pentesilea ten un valor simbólico.

O significado que teñen os nomes dos protagonistas dos poemas épicos xeralmente determina a súa sorte. Penthesileia significa aquela que sente dor ou pena (penthos) pola xente (lâos), mentres Akhilleus tamén é aquel que sente dor ou pena (achos) pola xente (lâos). Por tanto, héroe e amazona están unidos por un mesmo destino.

Pentesilea é o alter ego feminino de Aquiles e prefigura até certo punto a morte do heroe, quen pouco despois morrerá en circunstancias similares. Ambos os dous morren como os heroes deben morrer, no medio do seu grande momento épico ou aristeia, o que lles permitirá vivir eternamente nos poemas épicos.

**Pandora**

Pandora  foi, segundo a mitoloxía grega, a primeira muller. Foi creada polo deus Hefesto por encomenda de Zeus, despois de Prometeo lle dar á humanidade o don do fogo.

Zeus era na mitoloxía grega o pai dos deuses e dos homes, un deus moi violento, astuto e vingativo.

Prometeo tivo a coraxe de roubar o fogo que o deus Helios levaba. Zeus asañouse tanto que obrigou a Hefesto a crear unha muller capaz de cativar calquera home.

Hefesto fabricouna, Atenea vestiuna e Hermes concedeulle a facilidade para seducir e manipular.

Despois, Zeus deulle vida e enviouna á casa de Prometeo. O seu irmán namorouse perdidamente dela e fíxoa a súa esposa.

Mais Pandora  tiña unha caixiña onde colocaba todos os males capaces de encher o mundo de desgrazas, aínda que tamén estaba chea de bens.

Un día, Pandora, embora o tivese prohibido,  abriu a caixa e todos os males saíran. Dise que os bens subiron ao Olimpo e ficaron cos deuses. Pandora, fechou a caixa de golpe, ficando dentro apenas a Esperanza.

Pandora, rápidamente correu onde os homes para confortalos e faloulles da Esperanza, á cal sempre poderían recorrer.

**Hércules e Ónfale**

Na mitoloxía grega, Ónfale era filla de Iárdano e esposa de Tmolo, rei de Lidia. Herdou o trono do seu esposo. Durante o seu reinado tivo de escravo a Hércules.

Hércules era coñecido por ser un heroe moi forte, valente, despreocupado, fiel e por ser moi musculoso.

Hércules asasinara a Ífito, e á Pitia, sacerdotisa de Apolo, díxolle que para purificarse debía venderse como escravo e servir o seu dono durante tres años.

O diñeiro da venda sería entregado ao pai de Ífito como unha especie de indemnización.

Hércules foi comprado por Ónfale, raíña de Lidia.

Represéntase a Hércules vestido segundo a moda do país, con cumpridas ropaxes femininas, mentres a raíña tería adoptado os seus atributos: a maza e a pelica de león.

 Hércules, sentado aos seus pés, aprendía a fiar.

Após tres anos de escravitude, Ónfale liberou a Hércules en agradecimento por ter matado unha cobra xigantesca que estaba acabando con seres humanos e con colleitas. A raíña enviouno a Grecia carregado de presentes.

**Antígona**

Antígona foi filla do rei Edipo e da raíña Iocasta.

Segundo o mito, o seu pai, Edipo, casara coa súa propia mai, Iocasta, sen o saber, e desta unión naceron catro fillos: Antígona, Ismene, Eteocles e Polinices.

Antígona, xove e valente, é comparada coa súa bela e dócil irmá Ismene.

Unha vez que se descobre a orixe de Edipo, Iocasta, a súa mai e esposa, suicídase e el arrinca os ollos e abandona Tebas.

Os irmáns de Antígona loitaron polo trono de Tebas. Supúñase que os irmáns tiñan que se turnar no trono; porén, un deles, Eteocles, decidiu ficar co poder. Polinices ofendido armou un exército para reclamar o trono.

A guerra acabou coa morte dos dous irmáns de Antígona.

Proclamado rei de Tebas, Creonte prohíbe que Polinices sexa enterrado e deixará o seu cadáver fóra da cidade ao alcance dos corvos e dos cans.

Enterrar os mortos era moi importante para os gregos. Por iso, Antígona decide enterrar o seu irmán rebelándose contra Creonte.

Por ese motivo, o rei condena a morte a Antígona e ela suicídase.

Hemón, ao enteirarse da morte da súa prometida Antígona, tenta matar a Creonte, mais fracasa, polo que chanta a espada nas súas propias entrañas.

Creonte caeu na conta do seu erro ao ter decidido manter a súa soberanía por cima das leis divinas.

**Nacemento de Atenea**

Atenea era unha deusa da mitoloxía grega, xusta e moi intelixente, que sempre se mantivo virxe.

Zeus era un deus vingativo e violento; mais, ao mesmo tempo, astuto para liberarse das profecías.

Hefesto era un deus obediente a Zeus.

O nacemento de Atenea foi prodixioso.

Metis ficou gravida de Zeus.

Un oráculo díxolle a Zeus que os seus fillos serían máis poderosos ca el e decidiu devorar a Metis.

O estado de xestación era moi avanzado e a criatura continuou desenvolvéndose dentro da cabeza de Zeus.

Ao sentir unha intensa dor de cabeza, solicitou que lle abrisen o cráneo para tirar o que lle causaba tanta dor .

Así o fixo o deus Hefesto, que lle abrió a cabeza cunha machada.

Desa ferida saiu Atenea, xa adulta e vestida cunha armadura, casco e a lanza. Deusa, por tanto, da intelixencia e da guerra.

**Píramo e Tisbe**

Piramo era o mozo máis baril e Tisbe a rapaza máis fermosa do Oriente. Vivían na antiga Babilonia, en casas contiguas. Co paso do tempo o amor creceu entre eles.Terían acabado por casar, mais os pais opuxéronse. Aínda que non lles deixaban verse, conseguiron comunicarse dalgún xeito.

Na parede medianeira entre as dúas casas había unha pequena fenda, case imperceptíbel, mais eles descubrírona e fixeron dela o conduto da súa voz. A través dela pasaban as súas palabras de amor .

Un día decidiron fuxir pola noite, burlando a vixilancia , e reúníronse fóra da cidade.

A primeira en chegar ao lugar acordado, a carón dunha fonte, foi Tisbe. Ao pouco tempo, a moza viuse obrigada a fuxir dunha leoa que se aproximou a beber na fonte. Aínda tiña as mandíbulas ensanguentadas dunha presa recente. Na súa fuxida Tisbe perdeu o veo con que cubría a cabeza. Cando a leoa saciou a sede na fonte, encontrou o veo e rompeuno coas gadoupas e os dentes.

Finalmente chegou Píramo e logo distinguiu no chan as pegadas da leoa e o veo de Tisbe lixado de sangue, e non puido reprimir as lágrimas ao pensar que estaba morta e ao considerarse culpábel. Desesperado, afundiu o puñal nas súas entrañas. O seu sangue brotou cara arriba e virou escura a brancura das amoras que viraron vermellas.

Cando Tisbe recuperou o alento achou o seu amado morto no chan e o seu propio veo rasgado pola leoa. Entón decidiu seguir a Píramo na súa morte, e suplicou aos deuses que a uniran a el no Alén.

As súas oracións conmoveron os deuses e, desde aquela, as amoras viran escuras cando maduran e os restos de ambos descansan na mesma urna.

**Narciso e Eco**

Narciso era un mozo de grande beleza que se namorou do seu propio reflexo na auga.

Eco era unha ninfa que, namorada de Narciso, foi rexeitada por este e terminou transformada en eco.

Narciso naceu ignorando a súa beleza e tornouse un rapaz introvertido. Gustaba de dar longas caminadas e nunha ocasión pasou ao pé da cova de Eco que, ao velo, namorouse del.

Narciso repetiu varias veces o paseo polas proximidades da cova de Eco. Ela sempre ficaba a ollar para ele, admirándoo. Un día, sen se decatar, a ninfa pisou unha poliña e Narciso descubriuna e preguntoulle que facía alí; mais ela non podía responder e apenas repetiu as súas últimas palabras. El continuou falando e ela repetindo, sen poder dicir o que desexaba.

Finalmente, coa axuda dos animais do bosque, confesou o seu amor por Narciso.

A coitada Eco só recibiu de Narciso unha gargallada que lle partiu o corazón e regresou á súa cova chorando. Alí permaneceu sen moverse e sen poder falar, apenas repetindo as últimas palabras de Narciso: que parva… parva…, e así internouse na cova e deixou de comer até consumirse e desintegrarse, ficando apenas a súa voz flutuando no ar.

Seique a deusa Némese, que presenciara todo, aproveitou un dos paseos de Narciso para acordar nel unha poderosa sede. O xove lembrou o riacho a carón da cova de Eco. Ao se inclinar para beber viu a súa imaxe reflectida na auga. Tal como vaticinara Tiresias, a súa propia imaxe causou a súa perdición, pois ficou tan admirado dela que alí mesmo morreu.

Otras versións din que afogou ao querer reunirse co seu amado reflexo na auga. Alí onde morreu, surxiu unha flor que leva o seu nome: o narciso, que crece sobre as augas.

**Atalanta**

Atalanta, era unha muller forte e aventureira, e era tamén moi astuta e adoitaba a conseguir sempre o que quería.

Hipomenes era un mozo mui arteiro e atreveuse a desafiar a Atalanta, con moita astucia para vencela.

Atalanta decidiu vivir na fraga, e así foi como virou unha excelente cazadora.

Enfrentouse a diversos monstros como Centauros, que tentaron violala, mas ela matounos coas súas frechas. Tamén participou na cazaría do jabarín de Calidón que enviara a deusa Artemisa.

Finalmente, Atalanta obtivo o premio pola carreira dos xogos fúnebres, que fixo que a súa fama se difundise.

Bela e poderosa, Atalanta non quería casar e desexaba manterse virxe.

Só casaría se alguén a gañaba nunha carreira; porén, mesmo dándolle vantaxe, ninguén consiguiu vencela... Até que chegou un xove chamado Hipómenes.

O astuto mozo contaba cunha estrategia. Tencionaba deixarlle no chan as mazás de ouro que Afrodita lle dera. Así, cada vez que Atalanta o alcanzaba tiraba ao chan unha mazá e ela, admirada polo seu esplendor, paraba a recollela. Así foi como Hipómenes conseguiu a man de Atalanta.

Os dous viviron felizmente namorados, compartindo o amor pola caza e as aventuras. O mito di que os esposos entraron nun dos santuarios de Zeus e alí disfrutaron do seu amor, o cual enfureceu o deus, que os transformou en dous leóns. Os leóns non se cruzaban entre eles, de maneira que os condenaba a estar separados para sempre.

Atalanta foi tan importante para a mitoloxía grega que algúns mitógrafos, como Apolodoro, inclúena como a única muller dos Argonautas, aquel grupo de heroes que venceu nunha difícil viaxe na procura do velaro de ouro.

Atalanta simboliza a muller independente que se rebelou contra os esquemas patriarcais da Antiga Grecia e conseguiu o respecto de todos no seu presente no futuro.

**Apolo e Dafne**

Dafne, era unha ninfa, máis concretamente a das árbores. Era filla de Ladón e de Xea, a deusa da terra. Dotada dunha grande beleza, a jove ninfa vai virar, neste mito grego, na representación da dor e do sacrificio persoal, da metamorfose.

Apolo é un deus do Olimpo. Apolo era o líder das musas, patrón da música e a poesía. Era un deus moi poderoso e irascíbel, temido polos demais deuses. Era vingativo e luxurioso, mas sempre foi moi desafortunado no amor.

Apolo, fillo de Zeus, matou a serpe Pitón. E debido a esta fazaña comezou a se mofar de Eros, achacándolle que o arco e a seta non foran feitos para as súas mans.

Eros decidiu vingarse e disparoulle unha seta coa punta de ouro e Apolo ficou perdidamente namorado de Dafne.

Ao contrario, Eros lanzou a Dafne unha seta co extremo de chumbo e así ela sentiu apenas desprezo por Apolo.

Canto máis rexeitaba Dafne a Apolo, o deus máis se obsesionaba con ela.

O deus recorreu ao Olimpo para solicitar a axuda necesaria para conseguir a ninfa. O seu pedido foi atendido polos deuses e cando Dafne se vio encurralada por Apolo pregou a seu pai que a protexera.

Foi nese instante que a pel de Dafne comenzou a se transformar en casca, os seus cabelos en follas e os seus brazos en pólas. E así naceu a árbore do loureiro coas súas verdes follas a coroaren príncipes e reis.

Como xa non a podía tomar como esposa, Apolo prometeulle que a amaría eternamente como a súa árbore e que os seus gallos coroarían as cabezas dos heroes. Apolo empregou os seus poderes de eterna xuventude e inmortalidade para que sempre permanecese verde.

O desenlace do mito é triste xa que por molestar a Eros Apolo non vai poder nunca posuír o amor de Dafne.

**Penélope**

Penélope era filla do rei Ícaro de Esparta e da ninfa Periboa. Foi a esposa de Odiseo, rei de Ítaca e foi o máis sabio de todos os gregos da Guerra de Troia. O matrimonio tiña un fillo chamado Telémaco. Durante os 20 anos de ausencia do marido, debido á guerra e ao longo camiño de regreso a Ítaca, Penélope demostrou ser unha muller fiel e tan imaxinativa como Odiseo, mantendo o seu marido na memoria e resistindo a presión dos nobres da illa que pretendían casar con ela.

Odiseo sen pretendelo ofendera a Poseidón, e o deus do océano enviou violentas tormentas e ventos para que o barco de Ulises perdese o rumo.

Penélope conseguiu enganar durante todos eses longos anos os seus pretendentes, que dispuñan sen traba das viandas dos pazos reais. Mantívoos entretidos, facéndolles crer que casaría cun deles cando terminase de tecer o sudario do seu sogro Laertes. Así, pasaba os días mostrando como tecía incansabelmente; porén, durante as noites, desfacía todo o traballo feito, demostrando así que a súa intelixencia só se podía comparar coa do seu home, quen finalmente chegou a Ítaca para vingarse e matar todos os pretendentes. Ela non o recoñeceu até que Odiseo lle revelou o segredo dunha das patas da cama, que el propio fixera cunha póla da oliveira plantada ao pé do seu palacio. Daquela, convenceuse de que fora o seu esposo quen regresara. Despois do seu reencontro, Penélope e Odiseo viviron felices durante moitos anos.

**Ifixenia**

Ifixenia era unha das fillas do rei Agamenón e da raíña Clitemnestra.

Artemisa era unha deusa grega.

Ifixenia desenvolveu un importante papel na guerra de Troia. Despois de que Agamenón, xefe das tropas gregas, matase un cervo sagrado que se encontraba nunha das fragas da deusa, tamén sagrada, Artemisa decidiu castigalo parando os ventos que levarían a frota do rei a Troya. Así, a frota aquea ficou amarrada.

Decidiron consultar a Calcas, un adiviño que dixo que a maneira de calmar a Artemisa era sacrificando a Ifixenia, filla de Agamenón,.

Calcas foi o adiviño que aconsellouas foi o adiviño que aconsej sacrificar a Ifixenia. Orestes era o irmán de Ifixenia.

Agamenón, após falar con Calcas, viu que a única opción era seguir o seu consello e despois de pensalo un tempo, deulle licenza ao mago para sacrificar a súa propia filla.

Agamenón dixéralle á ifixenia que ía casala con Aquiles, un heroe grego que ía participar na guerra de Troia.

Cando Calcas estaba a piques de sacrificar a Ifixenia, apareceu Artemisa, termou da rapariga e deulles en troca un cervo para sacrificaren.

Artemisa levou consigo a Ifixenia a unha vila chamada Taurica e, co o tempo, convertiuna en sacerdotisa.